Document ID: 32014D0645

DECIZIA EUCAP NESTOR/2/2014 A COMITETULUI POLITIC ȘI DE SECURITATE
din 24 iulie 2014
privind acceptarea contribuțiilor statelor terțe la misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR)
(2014/645/PESC)
COMITETUL POLITIC ȘI DE SECURITATE,
având în vedere Tratatul privind Uniunea Europeană, în special articolul 38 al treilea paragraf,
având în vedere Decizia 2012/389/PESC a Consiliului din 16 iulie 2012 privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (1), în special articolul 10 alineatul (3),
întrucât,
(1)
În conformitate cu articolul 10 alineatul (3) din Decizia 2012/389/PESC, Consiliul a autorizat Comitetul politic și de securitate (COPS) să adopte deciziile corespunzătoare privind acceptarea contribuțiilor propuse din partea statelor terțe.
(2)
În urma recomandării comandantului operațiilor civile privind o contribuție din partea Australiei, contribuția din partea Australiei ar trebui să fie acceptată.
(3)
În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în domeniul apărării,
ADOPTĂ PREZENTA DECIZIE:
Articolul 1
(1) Contribuția din partea Australiei la misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) este acceptată și este considerată semnificativă.
(2) Australia este scutită de contribuții financiare la bugetul EUCAP NESTOR.
Articolul 2
Prezenta decizie intră în vigoare la data adoptării.
Adoptată la Bruxelles, 24 iulie 2014.

Labels: 8
18
5